Olifantbul trap veldwagter dood | Maroela Media
Mark Lautenbach was 'n gerekende natuurlewefotograaf en is as een van Suid-Afrika se voorste veldwagters beskou. Foto: Facebook
'n Olifant het die bestuurder van 'n lodge in Noordwes skaars twee maande ná sy troue doodgetrap.
Mark Lautenbach (33), wat as een van Suid-Afrika se voorste veldwagters beskryf word, het Vrydag 'n olifant probeer verwilder wat op die een of ander manier deur die grensdrade van sy kamp gekom het.
Die bronstige olifantbul wat Lautenbach aangeval het, is kort ná die aanval van kant gemaak.
Desbo Mohono, Noordwes se LUR vir omgewingsake en landbou, het haar meegevoel teenoor Lautenbach se naasbestaandes betuig. "[Sy dood] is 'n groot verlies vir die natuurlewesektor aangesien Lautenbach 'n hoogs toegewyde en opgeleide veldwagter was, met jare se ervaring."
Lautenbach was bestuurder van die Leopard Rock Lodge in die Madikwe-natuurreservaat, noord van Swartruggens, en 'n bedrewe spoorsnyer, voëlkenner en natuurfotograaf.
Sosialemediagebruikers het met afgryse gereageer op die nuus dat die ou olifantbul van kant gemaak is. "Rus in vrede, Mark," het iemand geskryf wat Lautenbach blykbaar geken het. "Hy sou nie wou gehad het dat die olifant doodgemaak moes word nie."
Lautenbach se familie en vriende sal later 'n private roudiens vir hom hou.
Nee magtig!! hoekom word die Olifant dood gemaak,dit was nou heelteal onnodig.
Alle simpatie met sy vriende en familie, een ding wat ek wel nie kan verstaan nie is dat die olifant van kant gemaak moes word, kan die selfde nie met die mensdom gedoen word as hulle n lewe neem nie?
Ek kan nie ook verstaan dat die olifant van kant gemaak is nie. Magtig man waar trek mens die streep….
Ons lewe in n siek tyd.Die bul was onder die invloed van hormone ( musth).Hy wil voortplant en sy normale ding doen.Ons as mense maak lodges vir verveelde buitelanders ( geen SA burger kan Madikwe se pryse bekostig nie). Die park is met belastinggeld opgerig maar SA burgers is nie werklik welkom nie.Die hoof van die park Herr Leitner uit Oostenryk het een keer vir my gesê hulle soek nie riffraff Suidafrikaners in die park nie.Nou word n arme ou olifant doodgeskiet omdat niemand wil toegee dat die park te klein is vir soveel olifante nie, en dat hulle van… Lees meer »